**Osnovna škola Čazma**

Alojza Vulinca 22

43240 Čazma

OIB: 75355446505

**Obrazloženje godišnjeg izvještaja o izvršenju financijskog plana za 2023.godinu**

**PRIHODI I PRIMICI**

Ukupni prihodi poslovanja na dan 31.12.2023. godine iznosili su 2.031.260,35 eura, a odnose se na tekuće pomoći od izvanproračunskih korisnika u iznosu od 16.370,26 eura, tekuće pomoći proračunskim korisnicima iz proračuna koji im nije nadležan u iznosu od 1.818.349,49 eura, kapitalne pomoći proračunskim korisnicima iz proračuna koji im nije nadležan u iznosu od 2.263,50 eura, tekuće pomoći temeljem prijenosa EU sredstava u iznosu od 28.952,58 eura, ostalih nespomenute prihode u iznosu od 64.305,10 eura , prihode od pruženih usluga u iznosu od 3.852,98 eura, tekuće donacije u iznosu od 1.210,07 eura, prihoda iz nadležnog proračuna za financiranje rashoda poslovanja u iznosu od 85.318,70 eura, prihoda iz nadležnog proračuna za financiranje rashoda za nabavu nefinancijske imovine u iznosu od 9.638,17 eura, ostalih prihoda u iznosu od 930,26 eura te prihoda od prodaje stanova u iznosu od 69,24 eura.

Tekuće pomoći proračunskim korisnicima iz proračuna u iznosu od 1.818.349,49 eura odnose se na:

- Bruto plaće uključujući prijevoz i doprinose na plaću 1.610.102,25

- Ostali rashodi za zaposlene (jubilarne nagrade, regres, pomoći i drugo) 63.760,39

- Sredstva za sufinanciranje troškova prehrane za učenike 113.393,14

- Sredstva vezana za troškove tima za provedenu psihološku kriznu intervenciju zbog olujnog

nevremena na području Grada Čazme 2.474,45

- Tekuće pomoći za ŽSV 520,00

- Tekuće pomoći za terensku nastavu – Jasenovac 690,16

- Tekuće pomoći za menstrualno higijenske potrepštine 1.182,98

- Tekuće pomoći za nabavku radnih udžbenika 23.852,47

- Tekuće pomoći-preventivni projekti-Stop nasilju ! 1.600,00

- Tekuće pomoći za sudjelovanje na 66. glazbenim svečanostima hrv. mladeži 450,00

Dana 3. siječnja 2023.godine na temelju točke VII. Odluke o kriterijima i načinu financiranja troškova prehrane, odnosno sufinanciranja za učenike osnovnih škola za drugo polugodište školske godine 2022/2023., Vlade Republike Hrvatske ( Nar.novine, broj 156/22 ), Ministarstvo znanosti i obrazovanja donosi upute za provođenje odluke i načinu financiranja troškova prehrane.

Slijedom gore navedenog Ministarstvo znanosti i obrazovanja isplaćuje sredstva na temelju broja učenika uključenih u sufinanciranu prehranu prema podacima iz e-Dnevnika koje unose razrednici.

( 1,33 eura / 10,00 kn po učeniku i po danu za dane kada je učenik na nastavi ).

Prihodi odnosno tekuće pomoći proračunskim korisnicima iz proračuna koji im nije nadležan u iznosu od 323,65 eura odnose se na županijska natjecanja financirana od strane Bjelovarsko bilogorske županije.

Kapitalne pomoći proračunskim korisnicima iz proračuna u iznosu od 2.263,50 eura odnose se na nabavku udžbenika i lektire.

Tekuće pomoći od izvanproračunskih korisnika u iznosu od 16.370,26 eura odnosi se na financiranje troškova plaće za pripravnika od strane Hrvatskog zavoda za zapošljavanje.

Tekuće pomoći temeljem prijenosa EU sredstava u iznosu od 28.952,58 eura odnosi se Erasmus projekt Razum iz kojeg se financiraju stručna obrazovanja i seminari za učitelje.

Ostali nespomenuti prihodi odnose se na prihode od refundacije štete odnosno isplate pomoći za ublažavanje posljedica od elementarne nepogode koja je bila na području Grada Čazma 15. rujna 2022.godine.

Prihodi od Grada Čazme u razdoblju od 01.01. do 31.12.2023. doznačeni su u ukupnom iznosu od 94.956,87 eura, a isti su se odnosili na materijalne rashode, rashode za usluge te ostale financijske rashode. Prihodi Grada Čazme dijele se na: prihode za financiranje rashoda poslovanja u iznosu od 85.318,70 eura, prihode za financiranje rashoda za nabavu nefinancijske imovine u iznosu od 9.638,17 eura. Unutar prihoda za financiranje rashoda poslovanja nalaze se prihodi Agencije za plaćanje u poljoprivredi za shemu školskog voća i mlijeka u iznosu od 5.700,63 eura.

Ostali prihodi odnose se na tekuće donacije od Filmskog saveza u iznosu od 1.210,07 eura, prihode od najma dvorane u iznosu od 3.852,98 eura i ostalih prihoda u iznosu od 930,26 eura.

Plan ukupnih prihoda poslovanja za 2023.godinu iznosi 2.402.387,12, izvršenje za razdoblje od 01.01. do 31.12.2023. iznosi 2.031.191,11 odnosno 84,55%. Prihodi od prodaje nefinancijske imovine planirani su u 2023.godini u iznosu od 69,24, izvršenje za razdoblje od 01.01. do 31.12.2023. iznosi 69,24 odnosno 100,00%.

**RASHODI I IZDACI**

Ukupni rashodi i izdaci za razdoblje od 01.01. do 31.12.2023. iznosili su 2.024.991,97 eura te se odnose na:

* 31 – Rashodi za zaposlene 1.619.084,27
* 32 – Materijalni rashodi 297.907,20
* 34 – Financijski rashodi 1.091,13
* 37 – Naknade građanima 23.852,47
* 38 – Ostali rashodi 1.183,24
* 4 – Rashodi za nabavu nefinancijske imovine 81.873,66

Ukupni rashodi za nabavu nefinancijske imovine u iznosu od 81.873,66 eura odnose se na nabavku

računala u iznosu od 583,60 eura i uredskog namještaja za uređenje pedagoške i logopedske

prostorije u iznosu od 1.173,01 eura, dva zamrzivača za školsku kuhinju u iznosu od 1.399,98 eura.

Nabavljeni se dodatne posude za transport hrane u područne škole, dodatne zdjelice i pribor za jelo za školu kuhinju u svoti od 7.681,58 eura.

U 2022.godini Osnovna škola Čazma primila je donaciju iz koje je kupljena glazbena oprema u iznosu

od 1.191,67 eura.

Nabavljeni su nastavnički udžbenici u iznosu od 2.256,32 eura.

Najveći udio u rashodima za nabavu nefinancijske imovine odnosi se rekonstrukciju krovišta na dvorani u iznosu od 67.587,50 eura.

Plan ukupnih rashoda poslovanja za 2023.godinu iznosi 2.320.461,23, izvršenje za razdoblje od 01.01. do 31.12.2023. iznosi 1.943.118,31 kn odnosno 83,74%.

Plan rashoda za nabavku nefinancijske imovine iznosi 92.612,97, izvršenje za razdoblje od 01.01. do 31.12.2023. iznosi 81.873,66 odnosno 88,40%.

**IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA**

Osnovna škola Čazma se nije zaduživala na domaćem i stranom tržištu kapitala u izvještajnom razdoblju.

**IZVJEŠTAJ O KORIŠTENJU SREDSTAVA FONDOVA EUROPSKE UNIJE**

Osnovna škola Čazma primila je sredstva fondova EU vezano za projekt Erasmus+ Razum u iznosu od 23.685,58 eura i po završnom izvješću za projekt Erasmus+ Diversity, Unity, Equality u iznosu od 5.267,00 eura. U 2023.godini Osnovna škola Čazma realizirala je po projektu Erasmus+ Diversity, Unity, Equality 5.786,17 eura, po projektu Ersamus+ Shall we play a game 6.349,18 eura, po projektu Erasmus+ Inkluzija nije iluzija 3.510,00 eura i po projektu Erasmus+ Razum 8.222,38 eura.

**IZVJEŠTAJ O DANIM ZAJMOVIMA I POTRAŽIVANJIMA PO DANIM ZAJMOVIMA**

Osnovna škola Čazma nije davala zajmove i nema potraživanja po danim zajmovima.

**IZVJEŠTAJ O STANJU POTRAŽIVANJA I DOSPJELIH OBVEZA TE O STANJU POTENCIJALNIH OBVEZA PO OSNOVI SUDSKIH SPOROVA**

Stanje potraživanja na dan 31.12.2023. iznosi 397,67 eura, a odnosi se na potraživanja vezano za najam školsko sportske dvorane.

Stanje dospjelih obveza na dan 31.12.2023. iznosi 3.589,36 eura i odnosi se na 232-Obveze za materijalne rashode-3.497,51 eura i na 237-Obveze za naknade građanima i kućanstvima-nabava radnih udžbenika-91,85 eura.

Stanje obveza 1.siječnja evidentirane su obveze u iznosu 148.524,37 eura. Navedeni iznos iskazuje početno stanje obveza na dan 1.siječnja 2023.godine koje odgovara stanju obveza na kraju prosinca 2022.godine.

Stanje obveza na kraju izvještajnog razdoblja evidentiran je iznos od 273.223,86 eura. Isti prikazuje ukupno stanje svih obveza na kraju razdoblja koje je jednako zbroju dospjelih i nedospjelih obveza.

Stanje dospjelih obveza na kraju izvještajnog razdoblja evidentiran je iznos od 3.497,51 eura koji se odnose na obveze za rashode poslovanja za račune koji su zaprimljeni nakon valute plaćanja.

**232 OBVEZE ZA MATERIJALNE RASHODE**

|  |  |  |
| --- | --- | --- |
| URR23/0000790 | MARKPEK d.o.o. | 3.008,79 |
| URR23/0000788 | MARKPEK d.o.o. | 91,55 |
| URR23/0000789 | MARKPEK d.o.o. | 81,19 |
| URR23/0000798 | RESTARTING d.o.o. | 159,29 |
| URR23/0000745 | HEP-PLIN d.o.o. | 156,69 |

Stanje dospjelih obveza na kraju izvještajnog razdoblja evidentiran je iznos od 91,85 eura koji se odnose na obveze za radne udžbenike za koje čekamo uplatu od Ministarstva znanosti i obrazovanja.

**237 OBVEZE ZA NAKNADE GRAĐANIMA I KUĆANSTVIMA**

|  |  |  |
| --- | --- | --- |
| URR23/0000578 | UDŽBENIK.HR d.o.o. | 39,85 |
| URR23/0000579 | UDŽBENIK.HR d.o.o. | 16,30 |
| URR23/0000592 | UDŽBENIK.HR d.o.o. | 35,70 |

Osnovna škola Čazma vodi sudski spor s trgovačkim društvom Kapitel d.o.o.

**IZVJEŠTAJ O DANIM JAMSTVIMA I PLAĆANJIMA PO PROTESTIRANIM JAMSTVIMA**

Osnovna škola Čazma nije davala jamstva i nema plaćanja po protestiranim jamstvima.